CELEX: 62021CN0296
Language: lv
Date: 2021-05-07 00:00:00
Title: Lieta C-296/21: Lūgums sniegt prejudiciālu nolēmumu, ko 2021. gada 7. maijā iesniedza Korkein hallinto-oikeus (Somija) – A

19.7.2021   
            
            
               LV
            
            
               Eiropas Savienības Oficiālais Vēstnesis
            
            
               C 289/30
            
         
      Lūgums sniegt prejudiciālu nolēmumu, ko 2021. gada 7. maijā iesniedza Korkein hallinto-oikeus (Somija) – A
      (Lieta C-296/21)
      (2021/C 289/42)
      Tiesvedības valoda – somu
      
         Iesniedzējtiesa
      
      
         Korkein hallinto-oikeus
      
      
         Pamatlietas puses
      
      
         Prasītājs: A
      
         Citi lietas dalībnieki: Helsingin poliisilaitos un Poliisihallitus
      
      
         Prejudiciālie jautājumi
      
      Saistībā ar dezaktivētu šaujamieroču pārvietošanu Savienībā un, ņemot vērā Padomes Direktīvas 91/477/EEK (1991. gada 18. jūnijs) par ieroču iegādes un glabāšanas kontroli, kurā grozījumi izdarīti ar Eiropas Parlamenta un Padomes Direktīvu 2008/51/EK (1) (2008. gada 21. maijs) normas, kā arī Komisijas Īstenošanas regulas (ES) 2015/2403 (2) (2015. gada 15. decembris), ar ko izstrādā kopīgas pamatnostādnes par deaktivizēšanas standartiem un metodēm, lai nodrošinātu, ka dezaktivētie šaujamieroči tiek padarīti neatgriezeniski izmantojami, noteikumus, it īpaši šīs regulas 3. panta 1. punktu:
      
                  a)
               
               
                  vai valsts iestādes apstiprinātu verificējošo iestādi, kas ir izsniegusi dezaktivēšanas apliecinājumu, var uzskatīt par iestādi Ieroču direktīvas un Dezaktivēšanas regulas 3. un 7. panta izpratnē, pat ja tā nav norādīta Komisijas sarakstā, kas publicēts saskaņā ar 3. panta 3. punktu, ja dažādas minētās dalībvalsts iestādes ir paziņojušas personai, kas ieved ieročus, ka verificējošā iestāde, kurai ir sabiedrības ar ierobežotu atbildību statuss un kura ir izsniegusi apliecinājumu, ir attiecīgi pilnvarota saskaņā ar regulu un
               
            
                  b)
               
               
                  vai par verificējošo iestādi, ko dalībvalsts ir izraudzījusi ieroču dezaktivēšanai, var iesniegt arī citu, no valsts iestādes iegūtu pierādījumu, kas nav iekļaušana Komisijas tīmekļa vietnē publicētajā sarakstā atbilstoši regulas 3. panta 3. punktam, lai šīs verificējošās iestādes izsniegtais dezaktivēšanas apliecinājums atbilstu regulā noteiktajām prasībām, saskaņā ar kurām dalībvalstij ir jāatzīst citā dalībvalstī izsniegts dezaktivēšanas apliecinājums atbilstoši regulas 7. panta 2. punktam?
               
            
         (1)  Eiropas Parlamenta un Padomes Direktīva 2008/51/EK (2008. gada 21. maijs), ar ko groza Padomes Direktīvu 91/477/EEK par ieroču iegādes un glabāšanas kontroli (OV 2008, L 179, 5. lpp.).
      
         (2)  Komisijas Īstenošanas regula (ES) 2015/2403 (2015. gada 15. decembris), ar ko izstrādā kopīgas pamatnostādnes par dezaktivēšanas standartiem un metodēm, lai nodrošinātu, ka dezaktivētie šaujamieroči tiek padarīti neatgriezeniski neizmantojami (OV 2015, L 333, 62. lpp.).